पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमण के मामले कम होने का नाम नहीं ले रहे। एक तरफ वायरस की अधिक तीव्रता के कारण संक्रमितों को अस्पताल से डिस्चार्ज होने में ज्यादा समय लग रहा है, वहीं दूसरी ओर हर रोज औसतन 150 से अधिक मरीजों को अलग-अलग अस्पताल में भर्ती होना पड़ रहा है। इस कारण शहर में ऑक्सीजन बेड की कमी पड़ रही है। इसे दूर करने के लिए प्रशासन ने प्लान तैयार किया है। पलंगों की संख्या में सबसे बड़ा विस्तार जयारोग्य चिकित्सालय में किया जा रहा है।
जेएएच परिसर में मंगलवार काे ही तीन स्थानाें पर 60 ऑक्सीजन बेड बढ़ाए गए हैं। यहां सप्ताह के अंत तक 120 ऑक्सीजन बेड और तैयार किए जाएंगे। इसके अलावा जिला चिकित्सालय मुरार में 28, सिविल अस्पताल में 25 ऑक्सीजन बेड की संख्या बढ़ाई जाएगी। इसी तरह आइडिया काॅलेज और आईटीएम हास्पिटल में बुधवार तक 100-100 बेड कर दिए जाएंगे, जाे भी 20-20 हैं। इसके अलावा मिलिट्री अस्पताल में भी 40 ऑक्सीजन बेड की सुविधा शुरू हो गई है। इसका लाभ बुधवार से मरीजो को मिलना शुरू हो जाएगा।
जेएएच में इस तर्ज पर होगा पलंगों का विस्तार
ऑक्सीजन सप्लाई नियमित कर जेएएच की तीसरी मंजिल से मरीजों को फिर से मेडिसिन आईसीयू में शिफ्ट किया जाएगा। यहां पर 60 से 70 ऑक्सीजन बेड की व्यवस्था कर ली जाएगी। जेएएच में ऑक्सीजन सप्लाई न्यूरोलॉजी डिपार्टमेंट के पास स्थित ऑक्सीजन टैंक से की जा रही है। इसके अलावा मेडिसिन आईसीयू के समीप स्थित बर्न यूनिट में भी ऑक्सीजन के लगभग 50 प्वाइंट हैं। ऑक्सीजन टैंक से इस यूनिट में भी सप्लाई होना शुरू हो जाएगी, जिसके बाद 70 कोविड मरीजों को भर्ती किया जा सकेगा।
तीन ऑक्सीजन टैंक और बनेंगे... मेडिकल कॉलेज, जिला अस्पताल, सिविल अस्पताल में 15 मई तक 100 बेड की ऑक्सीजन सप्लाई के लिए टैंक स्थापित होंगे। कलेक्टर कौशलेंद्र विक्रम सिंह ने बताया कि जेएएच में चौथा टैंक बनेगा। एक टैंक से रोज 100 बेड पर ऑक्सीजन की आपूर्ति होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn